फूलों के गुलदस्ते के साथ हुआ ग्रैंड वेलकम, सोशल मीडिया पर सामने आया वीडियो
Shah Rukh Khan Kashmir Video; Welcomed with Flowers and Shawl शाहरुख खान हाल ही में फिल्म की शूटिंग के लिए कश्मीर पहुंचे हैं, जिसका एक वीडियो सोशल मीडिया पर सामने आया है।
शाहरुख खान हाल ही में फिल्म की शूटिंग के लिए कश्मीर पहुंचे हैं, जिसका एक वीडियो सोशल मीडिया पर सामने आया है। बताया जा रहा है कि शाहरुख सोमवार को राजकुमार हिरानी की फिल्म डंकी की शूटिंग के लिए यहां पहुंचे है। वीडियो में किंग खान का फूलों के गुलदस्ते और सफेद शॉल के साथ स्वागत किया गया।
होटल के बाहर हुए स्पॉट
वीडियो में किंग खान एक होटल के बाहर अपनी कार से उतरते हुए नजर आ रहे हैं। इस दौरान उनके आस- पास कई लोग उनके स्वागत के लिए मौजूद हैं। शाहरुख ने ब्लैक जैकेट और डेनिम जीन्स पहनी हुई है। वहीं दूसरी क्लिप में किंग खान अपनी मैनेजर पूजा ददलानी के साथ नजर आए।
22 दिसंबर को रिलीज होगी डंकी 
फिल्म डंकी में शाहरुख खान के साथ तापसी पन्नू, विक्की कौशल, बोमन ईरानी और सतीश शाह भी लीड रोल में नजर आने वाले हैं। ये फिल्म 22 दिसंबर 2023 को सिनेमाघरों में रिलीज होगी। इस फिल्म का फैंस बेसब्री से इंतजार कर रहे हैं।
डंकी के अलावा शाहरुख बॉलीवुड स्टार सलमान खान की फिल्म टाइगर 3 में कैमियो करने वाले है। वहीं किंग खान एटली की अपकमिंग एक्शन फिल्म जवान में दिखाई देंगे, जिसमें नयनतारा, विजय सेतुपति, सान्या मल्होत्रा, प्रियामणि और सुनील ग्रोवर भी शामिल हैं।